**ÚRAD PRÁCE, SOCIÁLNYCH VECÍ A RODINY BRATISLAVA**

**Odbor sociálnych vecí a rodiny**

Oddelenie sociálnoprávnej ochrany detí a sociálnej kurately

1. Vazovova 7/A, 816 16 Bratislava

Vaše číslo/ zo dňa Naše číslo Vybavuje/ linka Bratislava

Balog/215 803 23.04.2021

**Plán vykonávania opatrení**

**priorít v oblasti vykonávania opatrení sociálnoprávnej ochrany detí a sociálnej kurately**

**na rok 2022**

**1.)**

**„Zabezpečenie vykonávania mediácie ako odbornej metódy na uľahčenie riešenia konfliktných situácií v rodinách“ podľa § 11 ods. 3 písm. a) zákona č. 305/2005 Z.z.**

Program bude realizovaný zapojením fyzickej osoby, ktorá ukončila odbornú akreditovanú prípravu mediátora ( § 93 ods. 8 zákona č. 305/2005 Z.z. o sociálnoprávnej ochrany detí a sociálnej kuratele a o zmene a doplnení niektorých zákonov v znení neskorších predpisov ), a to prostredníctvom verejného obstarávania, ktoré zabezpečí Ústredie práce, sociálnych vecí a rodiny.

**Cieľová skupina programu –** rodiny, pre ktoré úrad vykonáva opatrenia sociálnoprávnej ochrany detí a sociálnej kurately a kde úrad identifikoval neschopnosť dieťaťa, rodiča alebo osoby, ktorá sa osobne stará o dieťa, riešiť konflikty v rodine.

**Cieľ programu –** poskytnutie odbornej pomoci na rýchle a kultivované riešenie konfliktov medzi členmi rodiny za pomoci mediátora s cieľom dosiahnuť prijateľnú dohodu pre všetky zúčastnené strany; uľahčenie priebehu sporu pre jednotlivých členov rodiny s osobitným zreteľom na záujem dieťaťa, keďže dlhotrvajúce a zložité spory pri neschopnosti alebo nezáujme rodičov alebo osôb, ktoré sa osobne starajú o rýchle a hlavne pre dieťa priaznivé ukončenie sporu vo veľkej miere ohrozujú a nepriaznivo pôsobia na zdravý, psychický, fyzický a sociálny vývin dieťaťa; mediácia môže pomôcť aj pri zlepšovaní sociálnych vzťahov v sociálnom prostredí, môže pomôcť jednotlivcom vytvoriť si rovnováhu medzi možnosťami a požiadavkami sociálneho prostredia a vlastnými potrebami a schopnosťami; mediácia môže tiež nabádať jednotlivca k správnym postojom k životu a k vhodným spôsobom správania a zároveň môže naučiť jednotlivca zlepšovať jeho schopnosť riešiť problémy.

**Forma realizácie programu –** práca s rodinou v priestoroch mediátora alebo ním zabezpečených priestoroch.

**Plán:**

**marec – december 2022 –** po oboznámení výsledkov verejného obstarávania realizácie programu

**december 2022 -**  záver a vyhodnotenie programu

**Mgr. František Balog**

Vedúci oddelenia

sociálnoprávnej ochrany detí

a sociálnej kurately